

|  |  |  |  |  |  |
| --- | --- | --- | --- | --- | --- |
| **วันที่** | **กำหนดการ** | **เช้า** | **เที่ยง** | **เย็น** | **โรงแรม** |
| **1** | **กรุงเทพฯ – สนามบินนาริตะ (TG640 : 22.10-06.20)** | **X** | **X** | **X** |  |
| **2** | **สนามบินนาริตะ – จังหวัดอิบารากิ – พระพุทธรูปอุชิคุไดบุทสึ – เก็บสตรอว์เบอร์รี่ – ฮิตาชิ ซีไซด์ ปาร์ค – เมืองอิวากิ** | ✈ | 🍽 | 🍽 | **ONAHAMA OCEAN HOTEL & GOLF CLUB**  **หรือเทียบเท่า** |
| **3** | **สวนฮานามิยามะ – อุโมงค์ซากุระริมธารน้ำคันนนจิ – ทะเลสาบโกชิคินุมะ** | 🍽 | 🍽 | 🍽 | **URABANDAI LAKE RESORT**  **หรือเทียบเท่า** |
| **4** | **วัดซาซะเอโดะ – ปราสาทสึรุกะ – หมู่บ้านโออุจิ จูคุ – ลานผาหินล้านปี** | 🍽 | 🍽 | 🍽 | **KINUGAWA PLAZA HOTEL**  **หรือเทียบเท่า** |
| **5** | **กระเช้าอะเคจิไดระ** **– ศาลเจ้าโทโชกุ – สวนชิบะซากุระแห่งเมืองอิจิไค – เมืองโตเกียว** | 🍽 | 🍽 | 🍽 | **DAI-ICHI HOTEL RYOGOKU**  **หรือเทียบเท่า** |
| **6** | **วัดอาซากุสะ – อาซาบุไดฮิลล์ – TEAMLAB PLANETS – ช้อปปิ้งชินจูกุ – สนามบินฮาเนดะ** | 🍽 | X | X |  |
| **7** | **สนามบินฮาเนดะ – กรุงเทพฯ (TG661 : 00.20-04.50)** | ✈ | X | X |  |
| **\*\*\* กรุณาเตรียมค่าทิปไกด์และคนขับรถ จำนวน 1,000 บาท \*\*\*** | | | | | |

**✰✰✰ไฮไลท์ของการท่องเที่ยวทริปนี้✰✰✰**

**⏩ตระการตากับทุ่งเนโมฟีล่านับแสน ที่ 1 ปีมีครั้งเดียว ณ สวนฮิตาชิ ซีไซด์**

**⏩สัมผัสกลิ่นอายโบราณหมู่บ้าน "โออุจิ จูคุ" เส้นทางสำคัญสมัยเอโดะ**

**⏩** **ถ่ายรูปกับทุ่งดอกชิบะซากุระ มนต์เสน่ห์แห่งพรมดอกไม้สีชมพู**

**⏩เยือนทะเลสาบ 5 สี โกชิคินุมะ ที่ท่องเที่ยวระดับมิชลิน 1 ดาว**

**⏩เพลิดเพลินใจไปกับอุโมงค์ซากุระธารน้ำคันนนจิ มองมุมไหนก็สวยงาม**

**⏩อาซาบุไดฮิลส์ แลนด์มาร์กแห่งใหม่ตึกที่สูงที่สุดในญี่ปุ่น**

**⏩TEAMLAB PLANETS ชมแสงสีเสียงที่พิพิธภัณฑ์ศิลปะดิจิทัลสุดอลัง!**

**โปรแกรมการเดินทาง**

**วันแรก กรุงเทพฯ – สนามบินนาริตะ**

**19.00 น.** 🗣 พร้อมกันที่ **สนามบินสุวรรณภูมิ อาคารผู้โดยสารขาออก (ระหว่างประเทศ) ชั้น 4 ประตู 2 เคาน์เตอร์ D สายการบิน THAI AIRWAYS (TG)** โดยมีเจ้าหน้าที่จากทางบริษัทฯ คอยต้อนรับ และอำนวยความสะดวกแก่ท่านก่อนออกเดินทาง

**\*\*สำคัญมาก !! ประเทศญี่ปุ่นไม่อนุญาตให้นำอาหารสดจำพวก เนื้อสัตว์ พืช ผัก ผลไม้ เข้าประเทศ หากฝ่าฝืนมีโทษปรับและจับ\*\***

**22.10 น.** เหินฟ้าสู่ **สนามบินนาริตะ โดยสายการบิน** **THAI AIRWAYS เที่ยวบินที่** **TG640 ✈**

***(บริการอาหารและเครื่องดื่มบนเครื่อง)***

**วันที่สอง สนามบินนาริตะ – จังหวัดอิบารากิ – พระพุทธรูปอุชิคุไดบุทสึ – เก็บสตรอว์เบอร์รี่ – ฮิตาชิ ซีไซด์ ปาร์ค – เมืองอิวากิ**

**06.20 น.** เดินทางถึง **สนามบินนาริตะ** (เวลาท้องถิ่นเร็วกว่าไทย 2 ช.ม. กรุณาปรับนาฬิกาของท่านเป็นเวลาท้องถิ่นเพื่อสะดวกในการนัดหมาย) หลังผ่านพิธีการตรวจคนเข้าเมืองและศุลกากรเรียบร้อยแล้ว

นำท่านเดินทางสู่ **จังหวัดอิบารากิ** นำท่านชม **พระพุทธรูปอุชิคุไดบุทสึ** ซึ่งในปี ค.ศ. 1995 ได้รับการบันทึกจากกินเนสบุ๊คว่า เป็นรูปปั้นที่หล่อจากทองสัมฤทธิ์ มีความสูงอยู่ที่ 120 เมตร (สูงที่สุดในโลก) ถือว่าเป็นพระพุทธรูปปางยืนสูงเป็นอันดับ 3 ของโลก

นำท่านเดินทางสู่ **สวนสตรอว์เบอร์รี่** ให้ท่านเพลิดเพลินกับการเก็บและลิ้มลองสตรอว์เบอร์รี่สดๆ จากต้นตามฤดูกาลของชาวญี่ปุ่นที่มีการปลูกอย่างพิถีพิถันและได้รับการดูแลเอาใจใส่ทุกกระบวนการทุกขั้นตอน ทําให้ผลไม้ของที่นี่นั้นมีขนาดใหญ่ และรสชาติหวานกว่าบ้านเราหลายเท่า **หมายเหตุ..ผลไม้แต่ละชนิดขึ้นอยู่กับสภาพอากาศในแต่ละท้องถิ่น**

**เที่ยง** 🍽 **รับประทานอาหารกลางวันที่ภัตตาคาร**

**บ่าย** นำท่านเดินทางสู่ **ฮิตาชิ ซีไซด์ ปาร์ค** ดินแดนในฝันของการถ่ายภาพ ชมความงามของสวนขนาดใหญ่ที่สามารถเที่ยวได้ตลอดทั้งปี พร้อมหลากหลายโซนกิจกรรมที่รอให้เรามาสัมผัส มีพื้นที่สีเขียวและดอกไม้ตามฤดูกาลที่กระจายอยู่ทั่วพื้นที่มากกว่า 215 เฮกตาร์ รวมถึงด้านในยังมีสวนสนุก เส้นทางปั่นจักรยาน และเส้นทางเดินสำรวจป่า ไฮไลท์ของทัศนียภาพบนเนินเขามิฮาราชิ (Miharashi) อันกว้างใหญ่ ตั้งแต่ช่วงกลางเดือนเมษายนจนถึงต้นเดือนพฤษภาคม ส่วนในช่วงกลางเดือนตุลาคม พุ่มต้นโคเชีย ประมาณ 32,000 ต้น จะพากันเปลี่ยนเป็นสีแดงไปทั่วบริเวณรอบๆ ที่นี่ยังมีดอกดารารัตน์ ทิวลิป กุหลาบ ทานตะวัน คอสมอส ฯลฯ ซึ่งเป็นดอกไม้ที่ผลัดกันเบ่งบานตามฤดูกาลของญี่ปุ่น **หมายเหตุ..ความสวยงามของดอกไม้ขึ้นอยู่กับสภาพอากาศ**



หลังจากการชมสวนอย่างอิ่มเอมใจ นำท่านเดินทางเข้าสู่ **เมืองอิวากิ**

🛏 **พักที่ ONAHAMA OCEAN HOTEL & GOLF CLUB หรือเทียบเท่า**

**ค่ำ** 🍽 **รับประทานอาหารค่ำที่ห้องอาหารโรงแรม**

หลังรับประทานอาหารแล้วเชิญท่านพักผ่อนไปกับการแช่ **ออนเซ็น** น้ำแร่ธรรมชาติผ่านความร้อนใต้พิภพเพื่อผ่อนคลายความเมื่อยล้าเลือดลมเดินดีเสริมสุขภาพให้กระปรี้กระเปร่าผิวพรรณสดใสมีน้ำมีนวลช่วยระบบการเผาผลาญของร่างกายให้อยู่ในสภาพคงที่ความอัศจรรย์แห่งการอาบน้ำแร่แบบญี่ปุ่นนี่เองทำให้มีผู้กล่าวว่า **=> หากมาที่ญี่ปุ่นแล้วไม่ได้ลงอาบน้ำแร่ก็เหมือนกับว่าท่านมาไม่ถึงญี่ปุ่น !**

**วันที่สาม สวนฮานามิยามะ – อุโมงค์ซากุระริมธารน้ำคันนนจิ – ทะเลสาบโกชิคินุมะ**

**เช้า** 🍽 **รับประทานอาหารเช้า ณ ห้องอาหารโรงแรม**

****นำท่านเดินทางสู่ **สวนฮานามิยามะ** ตั้งอยู่ในจังหวัดฟุกุชิมะ หนึ่งในสถานที่ชมซากุระบานที่สวยที่สุดอีกแห่งหนึ่งของประเทศญี่ปุ่น เมื่อถึงฤดูใบไม้ผลิภูเขาทั้งลูกจะถูกย้อมไปด้วยสีชมพูของซากุระและสีเหลืองของดอกไม้นานาชนิด โดยเฉพาะอย่างยิ่งในเดือนเมษายนซึ่งเป็นฤดูแห่งดอกซากุระนั้น ที่นี่จะยิ่งงดงามเป็นพิเศษด้วยซากุระพันธุ์โทไค (Tokaizakura) จึงเป็นสถานที่ๆ แนะนำเป็นอย่างยิ่งสำหรับการถ่ายรูปที่ระลึกกับเพื่อนๆ พร้อมฉากหลังเป็นดอกซากุระที่งดงาม นอกจากซากุระแล้วก็ยังมีดอกไม้อีกนานาชนิดให้เราได้ชื่นชมความงามอีกด้วย เมื่อย่างเข้าฤดูใบไม้ผลิ ดอกไม้กว่า 70 ชนิด รวมถึงดอกบ๊วย ซากุระ ฟอร์ซีเธีย และแมกโนเลีย ก็จะพร้อมใจกันออกดอกสะพรั่งไปทั่วบริเวณ โดยเริ่มตั้งแต่ต้นเดือนไปจนถึงปลายเดือนเมษายนเลยทีเดียว **หมายเหตุ..ความสวยงามของดอกซากุระขึ้นอยู่กับสภาพอากาศ**

**เที่ยง** 🍽 **รับประทานอาหารกลางวันที่ภัตตาคาร**

**บ่าย** จากนั้นพาท่านชม **อุโมงค์ซากุระริมธารน้ำคันนนจิ** หนึ่งในจุดชมซากุระที่มีชื่อเสียงอีกที่ของจังหวัดฟุกุชิมะ โดยที่นี่จะมีลักษณะเป็นธารน้ำขนาดเล็กที่มีน้ำใสๆ ไหลผ่าน 2 ฝั่งแม่น้ำจะมีทางเดินและต้นซากุระขนาดใหญ่เรียงรายเป็นระยะทางเกือบ 1 กิโลเมตร จนเกิดเป็นบรรยากาศของอุโมงค์ต้นซากุระเหนือธารน้ำพร้อมบรรยากาศที่เงียบสงบของเมืองชนบทเล็กๆ ของญี่ปุ่น และในที่ซากุระบานจะมีการเปิดไฟส่องที่สว่างไปที่ต้นซากุระในช่วงเวลากลางคืนด้วย **หมายเหตุ..ความสวยงามของดอกซากุระขึ้นอยู่กับสภาพอากาศ**



จากนั้นนำท่านสู่ **ทะเลสาบโกชิคินุมะ** บึงน้ำห้าสีที่เกิดจากการระเบิดของภูเขาไฟในอดีต เมื่อแร่ธาตุทำปฏิกิริยากับสภาพแวดล้อมรอบด้านทำให้มองเห็นน้ำในทะเลสาบเป็นสีต่างๆ ตั้งแต่สีฟ้า น้ำเงินเข้ม เขียว เหลืองไปจนถึงแดง โดยเฉพาะอย่างยิ่งบึงอาโอนุมะ ที่มีสีสวยงามจนหลายคนไม่อยากจะเชื่อว่าสีเหล่านั้นเกิดขึ้นเองตามธรรมชาติ ซึ่งที่นี่สามารถชมความงดงามที่ธรรมชาติสร้างขึ้นในทุกฤดูกาล ทิวทัศน์รอบด้านในแต่ละเดือนที่แตกต่างกัน ฤดูที่อยากแนะนำให้ไปเที่ยวชมมากที่สุด ขอแนะนำเป็นฤดูใบไม้ผลิ หลังจากหิมะละลายสีของบึงก็สวยงามเป็นพิเศษ

🛏 **พักที่ URABANDAI LAKE RESORT หรือเทียบเท่า**

**ค่ำ** 🍽 **รับประทานอาหารค่ำที่ห้องอาหารโรงแรม**

หลังรับประทานอาหารแล้วเชิญท่านพักผ่อนไปกับการแช่ **ออนเซ็น** เพื่อผ่อนคลายความเมื่อยล้า ให้เลือดลมเดินดีเสริมสุขภาพให้กระปรี้กระเปร่าผิวพรรณสดใสมีน้ำมีนวลช่วยระบบการเผาผลาญของร่างกายให้อยู่ในสภาพคงที่

**วันที่สี่ วัดซาซะเอโดะ – ปราสาทสึรุกะ – หมู่บ้านโออุจิ จูคุ – ลานผาหินล้านปี**

**เช้า** 🍽 **รับประทานอาหารเช้า ณ ห้องอาหารโรงแรม**

นำท่านเดินทางสู่ **วัดซาซะเอโดะ** แห่งเมืองไอสุวะกะมัตสึ จังหวัดฟุคุชิมะ เป็นอีกหนึ่งสถานที่อันซีน ประจำภูมิภาคโทโฮขุ สร้างขึ้นมาเมื่อ 220 ปีก่อน ราวๆ ปี 1796 ภายในมีเจดีย์ไม้สามชั้นทรงหกเหลี่ยมเก่าแก่สูง 16.5 เมตร ที่มาพร้อมกับสถาปัตยกรรมหนึ่งเดียวในโลกคือบันไดไม้ที่สร้างให้เป็นรูปแบบบันไดวนเหมือนก้นหอย ซึ่งทางขึ้นและทางลงจะอยู่คนละด้านซึ่งทั้งคนขึ้นและลงก็จะไม่สวนกัน ด้านบนสุดของเจดีย์เป็นจุดชมวิวมุมสูงที่สวยงาม

จากนั้นพาท่านชม **ปราสาทสึรุกะ** หรือที่รู้จักกันในชื่อ **ปราสาทไอสุวากามัตสึ** และ **“ปราสาทนกกระเรียน”** เป็นหนึ่งในฐานที่มั่นสุดท้ายของซามูไรในสมัยเอโดะ ตั้งอยู่ใจกลางเมืองไอสุ (Aizu) สร้างขึ้นในปี 1384 แต่ถูกทำลายในปี 1874 ภายหลังในมีการบูรณะและสร้างขึ้นใหม่โดยการจำลองของเดิม มีจุดชมวิวเมืองจากชั้นบนสุดของปราสาท รอบๆ ปราสาทเป็นคูเมืองและสวนสาธารณะสึรุกะ(Tsuruga Castle Park) ซึ่งหากมาเที่ยวปราสาทสึรุกะในฤดูใบไม้ผลิจะเจอกับดอกซากุระที่บานสะพรั่งเต็มสวน สวยงามมากๆ



**เที่ยง** 🍽 **รับประทานอาหารกลางวันที่ภัตตาคาร**

**บ่าย** พาท่านย้อนเวลาสู่ยุคซามูไรที่ **หมู่บ้านโบราณโออุจิ จูคุ** ในสมัยก่อนถือว่าเป็นเมืองแวะพักระหว่างทางสำหรับคนเดินทางที่จะมุ่งหน้าสู่เมืองเอะโดะ ปัจจุบันที่แห่งนี้ยังถูกจัดให้เป็นสถาปัตยกรรมของชาติ มีอาหานขึ้นชื่อคือ **“เนะงิโซะบะ”** คือ โซบะที่ใช้ต้นหอมหนึ่งต้นเป็นตะเกียบ และเวลาทานก็ต้องทานต้นหอมไปด้วย

นำท่านเยี่ยมชม **ลานผาหินล้านปี** ซึ่งเกิดจากการถูกกัดเซาะของกระแสน้ำจากแม่น้ำโอะคาวะและกระแสลมเป็นเวลากว่าล้านปีจึงทำให้ลักษณะของผาหินมีรูปร่างเป็นแท่งคล้ายเจดีย์ ซึ่งเรียกว่า “โท” และ หน้าผา ซึ่งเรียกว่า “เฮะทสึริ” เป็นภาษาไอซึ ซึ่งตั้งอยู่ในเขตของสวนสาธารณะโอคาวะฮา โตริ ให้ท่านได้ชื่นชมกับธรรมชาติและอากาศที่บริสุทธิ์เลือกมุมถ่ายภาพเป็นที่ระลึก

🛏 **พักที่ KINUGAWA PLAZA HOTEL หรือเทียบเท่า**

**ค่ำ** 🍽 **รับประทานอาหารค่ำที่ห้องอาหารโรงแรม**

หลังรับประทานอาหารแล้วเชิญท่านพักผ่อนไปกับการแช่ **ออนเซ็น**

**วันที่ห้า กระเช้าอะเคจิไดระ – ศาลเจ้าโทโชกุ – สวนชิบะซากุระแห่งเมืองอิจิไค – เมืองโตเกียว**

**เช้า** 🍽 **รับประทานอาหารเช้า ณ ห้องอาหารโรงแรม**

นำท่านเดินทางสู่ **กระเช้าอะเคจิไดระ** เป็นกระเช้าที่พาขึ้นไปชมวิวมุมสูงที่สวยงามที่สุดของนิกโก้ จากจุดชมวิวด้านบนจะมองเห็นน้ำตกเคงอนและทะเลสาบชูเซ็นจิที่มีบรรยากาศสวยงามตั้งอยู่เบื้องล่าง

นำท่านชม **ศาลเจ้าโทโชกุ** เป็นศาลเจ้าประจำตระกูลโทกุงาวะที่โด่งดังในอดีตและยังเป็นสุสานของ “โทกุงาวะ อิเอยะสุ” โชกุนผู้พลิกชะตาชีวิตของชาวญี่ปุ่น พร้อมสักการะเทพเจ้าคุ้มครองและปกป้องลูกหลานของตระกูลและบรรดาผู้เลื่อมใส ชมเจดีย์ 5 ชั้น สถานที่รวบรวมพระธรรมคำสอน บทสวดมนต์ และสิ่งของมีค่า แล้วชมงานแกะสลัก อันเป็นโบราณวัตถุล้ำค่าที่มีมากกว่า 5,000 ชิ้น แล้วตื่นตากับซุ้มประตูโยเมมง

**เที่ยง** 🍽 **รับประทานอาหารกลางวัน ณ ภัตตาคาร**

**บ่าย** นำท่านชม **สวนชิบะซากุระแห่งเมืองอิจิไค** ตั้งอยู่ใกล้กับแม่น้ำฮานะโนะซุยโชในจังหวัดโทจิงิ หนึ่งในเนินเขาที่ใหญ่ที่สุดในเกาะฮอนชู ตั้งแต่เดือนเมษายนถึงพฤษภาคมที่นี่จะถูกปกคลุมไปด้วยดอกพิงค์มอสกว่า 250,000 ต้น ทั่วทั้งพื้นที่ประมาณ 1.8 เฮกเตอร์ โดยออกแบบให้คล้ายกับภาพของแม่น้ำโคไคที่ไหลผ่านพื้นที่แห่งนี้ การไล่สีสันของกลุ่มดอกพิงค์มอสสีสดใสเสมือนแม่น้ำนี้สวยงามตื่นตาตื่นใจยิ่งนัก ท่านสามารถดูภาพทิวทัศน์ที่คล้ายกับงานเย็บปะติดปะต่อสีแดง ชมพู ขาว และม่วงนี้ได้จากหอชมสวนที่ฝั่งตะวันตก และที่นั่นยังเป็นจุดถ่ายรูปยอดนิยมอีกด้วย ภูเขาที่สวยงามเป็นภาพพื้นหลังประกอบกับดอกพิงค์มอสนั้นช่างเป็นมุมถ่ายรูปที่แสนงดงาม **หมายเหตุ..ความสวยงามของดอกพิงค์มอสขึ้นอยู่กับสภาพอากาศ**

นำท่านเดินทางกลับสู่ **เมืองโตเกียว**

**ค่ำ** 🍽 **รับประทานอาหารค่ำที่ภัตตาคาร เมนูพิเศษ!! บุฟเฟ่ต์ชาบู**

🛏 **พักที่ DAI-ICHI HOTEL RYOGOKU หรือเทียบเท่า**

**วันที่หก วัดอาซากุสะ – อาซาบุไดฮิลล์ – TEAMLAB PLANETS – ช้อปปิ้งชินจูกุ – สนามบินฮาเนดะ**

**เช้า** 🍽 **รับประทานอาหารเช้า ณ ห้องอาหารโรงแรม**

นำท่านสู่ **วัดอาซากุสะ** นมัสการเจ้าแม่กวนอิมอันศักดิ์สิทธิ์ที่มีความสูงเพียง 5.5 เซนติเมตร ซึ่งประดิษฐานในวิหารหลวงของวัดและเป็นที่เคารพสักการะของชาวญี่ปุ่น รวมถึงนักท่องเที่ยวที่มาเยือนประเทศญี่ปุ่น วัดอาซากุสะเป็นวัดเก่าแก่ของมหานครโตเกียว ทางด้านหน้าประตูคามินาริมง มีโคมไฟยักษ์สีแดงที่มีขนาดใหญ่ที่สุดในโลก มีความสูงถึง 4.5 เมตร มีน้ำหนักถึง 130 กิโลกรัม ให้ท่านได้ไปถ่ายรูปเก็บไว้เป็นที่ระลึกและถัดจากโคมไฟยักษ์ ท่านจะได้เลือกซื้อของที่ระลึก อาทิเช่น แมวกวักแบบต่างๆ โคมไฟน้อยใหญ่ พวงกุญแจหรือเดินชิมขนมอร่อยๆ ขึ้นชื่อของย่านนี้ เช่นขนมอบรูปทรงตุ๊กตา ซาลาเปาทอดร้อนๆ เซมเบ้กรุ๊บกรอบหลากหลายรสชาติเป็นต้น ทางทิศตะวันออกของวัดคือ แม่น้ำซูมิดะงาวะ ไหลลงอ่าวโตเกียวและใกล้ๆ กันจะมี สวนสาธารณะซูมิดะโคเอ็น ซึ่งเปิดโล่งสู่แม่น้ำด้วยบรรยากาศสวยงามน่าเดินเล่น

นำท่านสู่ **ฮาซาบูได ฮิลล์** แลนด์มาร์กแห่งใหม่ใจกลางกรุงโตเกียว เปิดตัวไปเมื่อวันที่ 24 พ.ย. 2566 ได้กลายเป็นตึกระฟ้าครองสถิติสูงที่สุดในประเทศญี่ปุ่น ด้วยความสูง 330 เมตร ทำลายสถิติเดิมของแชมป์เก่าอย่างอาคารอาเบะโนะ ฮารุกัส (Abeno Harukas) ที่สูง 300 เมตร ในโอซาก้าไปเป็นที่เรียบร้อย ด้วยฟังก์ชันการใช้งานแบบผสมผสานในเมือง เช่น ศูนย์ธุรกิจชั้นนำ ที่พักอาศัย ร้านค้าปลีก สิ่งอำนวยความสะดวก ความโดดเด่นในด้านวัฒนธรรม การแพทย์ สถาบันการศึกษา อาร์ตแกลเลอรี พิพิธภัณฑ์ศิลปะดิจิทัล เป็นอาคารที่มีพื้นที่สีเขียวผสมผสานอย่างลงตัว และยังมีจุดชมวิวที่ชั้น 33 อีกด้วย

จากนั้นนำชม **TEAMLAB PLANETS** เป็นมิวเซียมที่เราจะได้เดินไปในน้ำ! ตั้งอยู่ที่โทโยซุ โตเกียว พิพิธภัณฑ์ที่จะพาทุกคนไปสำรวจโลกแห่งศิลปะผ่านการมองเห็น การได้ยิน และสัมผัส สร้างสรรค์โดย teamLab ผู้มีผลงานอินเตอร์แอคทีฟตระการตามากมายจัดแสดงไปทั่วโลก ผลงานศิลปะ 7 ชิ้นที่สามารถเข้าไปสัมผัสได้กำลังจะชักชวนคุณให้เข้าสู่โลกของศิลปะที่รายล้อมไปด้วยแสงและเสียง



**เที่ยง อิสระรับประทานอาหารกลางวันตามอัธยาศัย**

**บ่าย** นำท่านอิสระ **ช้อปปิ้งชินจูกุ** ย่านที่มีความเจริญอันดับหนึ่งของโตเกียว เป็นศูนย์รวมร้านค้าที่จัดแต่งอย่างหรูหราน่ารักหลากสไตล์ มีร้านค้าชื่อดังเป็นที่เป็นที่นิยมทั้งชาวญี่ปุ่น และนักท่องเที่ยวที่มาเยือน มีทั้งสินค้าแบรนด์เนม เสื้อผ้าแฟชั่น อุปกรณ์อิเล็กทรอนิกส์ กล้องถ่ายรูปดิจิตอล กิ๊ฟช็อป ขนม รวมถึงเครื่องสำอางยี่ห้อดังของญี่ปุ่นไม่ว่าจะเป็น KOSE, SHISEDO KANEBO, SK–II ในราคาถูกกว่าเมืองไทยและสินค้าอื่นๆ อีกมากมายที่ท่านสามารถเลือกซื้อเป็นของฝากกลับบ้านได้

**ค่ำ อิสระรับประทานอาหารค่ำตามอัธยาศัย \*\*เพื่อให้ท่านใช้เวลาช้อปปิ้งได้อย่างคุ้มค่า\*\***

สมควรแก่เวลา กรุณาตรวจเช็คสัมภาระให้เรียบร้อย เพื่อเตรียมตัวเดินทางสู่สนามบินเพื่อกลับกรุงเทพฯ

**วันที่เจ็ด สนามบินฮาเนดะ – กรุงเทพฯ**

**00.20 น.** ออกเดินทางสู่ **กรุงเทพฯ** โดยสายการบิน **THAI AIRWAYS** เที่ยวบินที่ **TG661** ✈

***(บริการอาหารและเครื่องดื่มบนเครื่อง)***

**04.50 น.** ถึง **กรุงเทพฯ** โดยสวัสดิภาพ พร้อมความประทับใจ**.........** ☺ ☺ ☺ ☺

**\*\*\*\*\*\*\*\*ขอบคุณทุกท่านที่ใช้บริการ\*\*\*\*\*\*\*\***

☺ ☺ ☺ ☺ **ซื่อสัตย์ จริงใจ ห่วงใย เน้นบริการ คืองานของเรา** ☺ ☺ ☺ ☺

\*\* หมายเหตุ : โปรแกรมและราคาสามารถเปลี่ยนแปลงได้ตามความเหมาะสมโดยไม่ต้องแจ้งให้ทราบล่วงหน้าทางบริษัทฯ จะถือผลประโยชน์ของลูกค้าเป็นสำคัญ \*\*

|  |
| --- |
| **อัตราค่าบริการ (ราคาต่อท่าน)** |

|  |  |  |  |
| --- | --- | --- | --- |
| **วันเดินทาง** | **ราคาทัวร์ผู้ใหญ่**  **พักห้องละ 2 ท่าน**  **(30 ท่านออกเดินทาง)** | **พักเดี่ยวจ่ายเพิ่ม** | **ราคาไม่รวมตั๋ว** |
| **13 – 19 เมษายน 2567**  **(วันสงกรานต์)** | **78,999 บาท / ท่าน** | **16,000 บาท / ท่าน** | **38,999 บาท / ท่าน** |

**อัตราค่าบริการดังกล่าวรวม**

1. **ค่าตั๋วเครื่องบิน**ชั้นทัศนาจร ไป-กลับ พร้อมกรุ๊ป ตามที่ระบุไว้ในรายการเท่านั้น **ตั๋วเครื่องบินที่ใช้เป็นแบบกรุ๊ปไม่สามารถเลือกที่นั่งล่วงหน้าได้ (ท่านจะได้รับที่นั่งแบบสุ่มเท่านั้น)**
2. **ค่าภาษีสนามบิน**ทุกแห่ง **หากสายการบินมีการปรับราคาภาษีน้ำมันขึ้น ทางบริษัทฯ ขอสงวนสิทธิ์เก็บค่าภาษีน้ำมันเพิ่มตามความเป็นจริงก่อนการเดินทาง** **\*\*ราคาทัวร์นี้เช็คภาษีน้ำมัน ณ วันที่ 7 ธ.ค. 66**
3. **ค่าโรงแรม**ระดับมาตรฐาน (พักห้องละ 2 ท่าน)

**กรณีห้อง TWIN BED (เตียงเดี่ยว 2 เตียง) ซึ่งโรงแรมไม่มีหรือเต็ม ทางบริษัทขอปรับเป็นห้อง DOUBLE BED แทนโดยมิต้องแจ้งให้ทราบล่วงหน้า หรือ หากต้องการห้องพักแบบ DOUBLE BED ซึ่งโรงแรมไม่มีหรือเต็ม ทางบริษัทขอปรับเป็นห้อง TWIN BED แทนโดยมิต้องแจ้งให้ทราบล่วงหน้า เช่นกัน** **กรณีพักแบบ TRIPLE ROOM รบกวนติดต่อเจ้าหน้าที่ (อาจจะมีค่าใช้จ่ายเพิ่มเติมค่ะ)**

1. **ค่าอาหาร** ตามที่ระบุไว้ในรายการ และ น้ำดื่มบนรถวันละ 1 ขวด
2. **ค่ายานพาหนะ** และค่าธรรมเนียมเข้าชมสถานที่ต่างๆ ตามที่ระบุไว้ในรายการ
3. **น้ำหนักสัมภาระ ท่านละไม่เกิน 30 กิโลกรัม** สัมภาระติดตัวขึ้นเครื่องได้ 1 ชิ้น ต่อท่าน น้ำหนักต้องไม่เกิน 7 กิโลกรัม
4. **ค่าประกันอุบัติเหตุ วงเงินประกันท่านละ 1,000,000 บาท และ ค่ารักษาพยาบาล ไม่เกิน 500,000 บาท คุ้มครองผู้เอาประกันที่มีอายุตั้งแต่ 1 – 75 ปี**

**ในการเคลมประกันทุกกรณี ต้องมีใบเสร็จ และ มีเอกสารรับรองทางการแพทย์ หรือจากหน่วยงานที่เกี่ยวข้อง**

**การประกันไม่คุ้มครอง**

กรณีที่เสียชีวิต หรือ เจ็บป่วยทางร่างกายด้วยโรคประจำตัว, การติดเชื้อ, ไวรัส, ไส้เลื่อน, ไส้ติ่ง, อาการที่เกี่ยวข้องกับการติดยา, โรคติดต่อทางเพศสัมพันธ์, การบาดเจ็บจากความเสียหายโดยเจตนา, การฆ่าตัวตาย, เสียสติ, ตกอยู่ภายใต้อำนาจของสุรายาเสพติด, บาดเจ็บจากการทะเลาะวิวาท การแท้งบุตร, การบาดเจ็บเนื่องมาจากอาชญากรรม, จลาจล, นัดหยุดงาน, การก่อการร้าย การยึดพาหนะ และการปล้นอากาศยาน (Terrorism, Hijack, Skyjack) และอื่นๆ ตามเงื่อนไขในกรมธรรม์

**อัตราค่าบริการดังกล่าวไม่รวม**

1. **ค่าทำหนังสือเดินทาง**ทุกประเภท
2. **ค่าใช้จ่ายอื่นๆ** ที่นอกเหนือจากรายการระบุ เช่น ค่าใช้จ่ายส่วนตัวอื่นๆ ฯลฯ
3. **กรุณาเตรียมค่าทิปไกด์, คนขับรถ รวม 1,000 บาทต่อคน (เด็กชำระทิปเท่ากับผู้ใหญ่)**
4. **ค่าภาษี**มูลค่าเพิ่ม VAT 7 % และหักภาษี ณ ที่จ่าย 3 % ในกรณีที่ลูกค้าต้องการใบเสร็จรับเงินที่ถูกต้อง จะต้องบวกค่าภาษีมูลค่าเพิ่ม และหัก ณ ที่จ่าย จากยอดขายจริงทั้งหมดเท่านั้น และโปรดแจ้งทางบริษัทฯ จะออกให้ภายหลัง ขอสงวนสิทธิ์ออกใบเสร็จที่ถูกให้กับบริษัททัวร์เท่านั้น
5. **ค่าวีซ่าญี่ปุ่นสำหรับชาวต่างชาติ**
6. **ค่าธรรมเนียมน้ำมันและภาษีสนามบิน ในกรณีที่สายการบินมีการปรับขึ้นราคา**

\*\* ก่อนทำการจองทัวร์ทุกครั้ง กรุณาอ่านโปรแกรมอย่างละเอียดทุกหน้า และทุกบรรทัด เนื่องจากทางบริษัทฯ จะอิงตามรายละเอียดของโปรแกรมที่ขายเป็นหลัก \*\*





